

**Διεθνές τουρνουά ακαδημιών υδατοσφαίρισης**

Το διεθνές τουρνουά ακαδημιών υδατοσφαίρισης με την επωνυμία Splash θα φιλοξενηθεί από την Πέμπτη 16 έως και την Κυριακή 19 Νοεμβρίου στην Πάτρα και την Αμαλιάδα. Στους αγώνες θα συμμετάσχουν περισσότερες από 50 ομάδες από την Ελλάδα και το εξωτερικό. Θα συναντηθούν πάνω από 750 παιδιά.

Οι κατηγορίες Κ 15 και Κ 13 θα φιλοξενηθούν στην πόλη της Πάτρας. **Οι αγώνες της κατηγορίας των εφήβων (Κ17) θα γίνουν στο Δημοτικό κολυμβητήριο της Αμαλιάδας. Περισσότερα από 200 παιδιά θα φιλοξενηθούν στα ξενοδοχεία της πόλης** ενώ ανάλογος θα είναι ο αριθμός των γονέων που θα μείνουν – με δικιά τους πρωτοβουλία – στην περιοχή.

Είναι τιμητικό για τη πόλη μας μια τέτοια μεγάλη διοργάνωση που έχει γίνει πλέον θεσμός στου χώρο του υγρού στίβου, φιλοξενείται στις υπέροχες εγκαταστάσεις του Δημοτικού κολυμβητηρίου της Αμαλιάδας.

Η παρουσία πλήθος κόσμου στις εξέδρες θα δώσει τεράστια χαρά και ώθηση στους συμμετέχοντες χειροκροτώντας τις προσπάθειες όλων των αθλητών.

Την τελευταία ημέρα των αγώνων , την Κυριακή 19 Νοεμβρίου από το πρωί έως και το μεσημέρι όπου θα ολοκληρωθούν τα αγωνίσματα, θα πραγματοποιούνται οι απονομές μεταλλίων και κυπέλλων σε όλους τους συμμετέχοντες

Νικολέττα Κοκκαλιάρη

Γενική Γραμματέας Δήμου Ήλιδας